Αυτοκίνητο της αστυνομίας της Σιγκαπούρης

  

Το **έγκλημα στη Σιγκαπούρη** είναι εξαιρετικά χαμηλό σε σύγκριση με άλλα ανεπτυγμένα έθνη και τον κόσμο γενικότερα. Οι στατιστικές της αστυνομίας που δημοσιεύθηκαν το 2016 έδειξαν 33.608 ποινικές υποθέσεις από πληθυσμό άνω των 5,5 εκατομμυρίων, με τα περισσότερα να αφορούν εγκλήματα στο διαδίκτυο. Μεταξύ των ετών 2014 και 2015, παρατηρήθηκε στατιστική μείωση στα βίαια ή σοβαρά αδικήματα ιδιοκτησίας, τη διάρρηξη σπιτιών, την κλοπή και τον παράνομο δανεισμό χρημάτων.

Όπως αναφέρεται στην ταξιδιωτική οδηγία που εξέδωσε το Ηνωμένο Βασίλειο, μικρά εγκλήματα όπως η κλοπή πορτοφολιών και οι κλοπές στους δρόμους γενικά είναι εξαιρετικά σπάνια στη Σιγκαπούρη. Το βίαιο έγκλημα θεωρείται επίσης εξαιρετικά σπάνιο και σχεδόν ανύπαρκτο. Οι απειλές της τρομοκρατίας παραμένουν μείζον μέλημα, όπως συμβαίνει με τις περισσότερες ανεπτυγμένες χώρες. Ως μια μόνιμη υπενθύμιση από τους προξένους χωρών σε πιθανούς διακινητές ναρκωτικών. οι κυρώσεις για αδικήματα ναρκωτικών στη Σιγκαπούρη παραμένουν σοβαρές και περιλαμβάνουν μέχρι και την θανατική ποινή για ορισμένες περιπτώσεις κατοχής ναρκωτικών.

Εμπορία σεξ
-----------

Κύριο λήμμα: Εμπορία σεξ στη Σιγκαπούρη
Η εμπορία σεξ στη Σιγκαπούρη είναι ένα σημαντικό πρόβλημα. Γυναίκες και κορίτσια της Σιγκαπούρης αλλά και ξένων χωρών εξαναγκάστηκαν σε πορνεία και κακοποιήθηκαν σωματικά και ψυχολογικά.

Ηλεκτρονική απάτη
-----------------

Οι υποθέσεις εξαπάτησης του ηλεκτρονικού εμπορίου αυξήθηκαν κατά περίπου 30% μεταξύ 2014 και 2015. 
 Οι σημαντικές υποθέσεις από το 2016 ενδέχεται επίσης να περιλαμβάνουν πλαστοπροσωπία και απάτες στην απασχόληση. Ωστόσο, σημειώθηκε μια αξιοσημείωτη αύξηση της ευαισθητοποίησης του κοινού σχετικά με τις διαδικτυακές απάτες το 2015.

Από μόλις 66 απάτες σχτιζομενες με το σεξ το 2014, ο αριθμός αυξήθηκε σε 1.203 εντός του 2015, με τα αναφερόμενα θύματα να εξαπατούνται συνολικά περίπου με 2,9 εκατομμύρια δολάρια ΗΠΑ. Το μεγαλύτερο χρηματικό ποσό που καταβλήθηκε σε μια απάτη περιλαμβάνει 74.000 δολάρια σε μία περίπτωση. Μια οργανωμένη απάτη εντοπίστηκε και εξαρθρώθηκε στην Κίνα τον Δεκέμβριο του 2015, όταν συνολικά 43 ατόμα συνελήφθησαν για απάτες που λειτουργούσαν από τηλεφωνικά κέντρα «WeChat» στην Κίνα. Από το 2016, το μεγαλύτερα εγχώρια προβλήματα εντοπίζονται στα εμπορικά αδικήματα μέσω του Διαδικτύου, με αύξηση 47% μεταξύ 2014 και 2015.

Ποσοστό εγκλήματος μεταξύ Σιγκαπουριανών και αλλοδαπών
------------------------------------------------------

Τον Δεκέμβριο του 2013, ο πρωθυπουργός της Σιγκαπούρης Λι Ξιέν Λονγκ δήλωσε, ότι «τα ποσοστά εγκληματικότητας (ξένων εργαζομένων) είναι, στην πραγματικότητα, χαμηλότερα από ό,τι των Σιγκαπουριανών γενικά» Τον Ιανουάριο του 2014, η βουλευτής Λίνα Τσιάν του Λαϊκού Κόμματος της Σιγκαπούρης έκανε ερώτηση στο Κοινοβούλιο, για την ανάλυση των εγκλημάτων που διαπράχθηκαν από τους Σιγκαπουριανούς, μόνιμους κατοίκους και αλλοδαπούς αντίστοιχα μεταξύ του 2009 και του 2013. Ο αντιπρόεδρος της κυβέρνησης Τέο Τσι Χεάν απάντησε ότι κατά τη διάρκεια της περιόδου, περισσότερα από 18.000 άτομα συνελήφθησαν, εκ των οποίων το 20% ήταν αλλοδαποί με ποσοστό σύλληψης 272 ανά 100.000 αλλοδαπούς, ενώ το ποσοστό σύλληψης για ντόπιους κατοίκους ήταν 385 ανά 100.000 κατοίκους. Δεν δόθηκε κατανομή μεταξύ των Σιγκαπουριανών και των μόνιμων κατοίκων.

Αποτροπή εγκλήματος
-------------------

Κύριο λήμμα: Αστυνομική δύναμη της Σιγκαπούρης
Το Εθνικό Συμβούλιο Πρόληψης Εγκλήματος της Σιγκαπούρης διατηρεί την διαδικτυακή πύλη «Scam Alert» που προσφέρει αφίσες εκστρατείας πρόληψης για απάτες και ενθαρρύνει επίσης τα θύματα να εμφανιστούν και να αναφέρουν τις ιστορίες τους.

Το σχέδιο «Neighborhood Watch Zone» δημιουργήθηκε στις 27 Απριλίου 1997 και σήμερα περιλαμβάνει την πρωτοβουλία «Πολίτες σε Περιπολία» (Citizens On Patrol), η οποία διεξάγει τακτικές πεζοπόρες περιπολίες για την αστυνόμευση της κοινότητας. Οι αξιωματικοί πηγαίνουν σε κάθε γειτονιά για να προβάλλουν την παρουσία της αστυνομίας και να διανείμουν ένα φυλλάδιο πρόληψης του εγκλήματος στους κατοίκους.

Δείτε επίσης
------------

* Διαφθορά στη Σιγκαπούρη
* Θανατική ποινή στη Σιγκαπούρη
* Οργανωμένο έγκλημα στη Σιγκαπούρη
* Νόμος της Σιγκαπούρης

Παραπομπές
----------

1. ↑  «Foreign UK Travel Advice for Terrorism». *GOV.UK*. Ανακτήθηκε στις 10 Δεκεμβρίου 2017.
2. ↑  «How a 14-year-old girl was trafficked to Singapore and locked up». *Asia One*. 2017.
3. ↑  «Sex trafficking in Singapore: How changes to the law may protect women duped into prostitution». *CNA*. 10 Νοεμβρίου 2019.
4. ↑  «'She had lost all reason to live': Undoing the horrors of being trafficked to Singapore and seeking justice». *cna*. 15 Φεβρουαρίου 2020.
5. ↑  Lim, Yi Han. «Spike in online scams but overall crime rate still low». Αρχειοθετήθηκε από το πρωτότυπο στις 2016-04-20.. Ανακτήθηκε στις 13 February 2016.
6. ↑  LAW, ELIZABETH. «Teen cons $14,000 out of job seekers». TNP.. Ανακτήθηκε στις 13 February 2016.
7. ↑  «Get Rea! 2015 - EP12». *SINGAPORES SCAMMERS*. Channel NewsAsia. Αρχειοθετήθηκε από το πρωτότυπο στις 9 Ιουλίου 2017. Ανακτήθηκε στις 13 Φεβρουαρίου 2016.
8. ↑  «CREDIT FOR SEX SCAM: Victims conned into paying for non-existent sexual services». Malaysia Chronicle. 24 January 2016.. Ανακτήθηκε στις 13 February 2016.
9. ↑  «Dormitory warns foreign workers to think of loved ones before committing crimes like molest and robbery». *The Independent* (στα Αγγλικά). Ανακτήθηκε στις 27 Δεκεμβρίου 2018.

Εξωτερικοί σύνδεσμοι
--------------------

* Έγκλημα στη Σιγκαπούρη, επίσημος λογαριασμός στο Facebook.
* Έγκλημα στη Σιγκαπούρη, επίσημος λογαριασμός στο Facebook.
* Έγκλημα στη Σιγκαπούρη, επίσημος λογαριασμός στο Twitter.
* Βίντεο στο YouTube